Jakob Liiv on avaldanud lühikese lugulaulukese "Ülemiste vanake", mis kuivades värssides esitab tuttava samanimelise muinasjutu, kuna Peeter Sinki luuletused "Sügavuste helid" tahavad  olla vaimulikud laulud, vähe­malt on nad ilmunud "usklikkude noorte" kirjastiku numbri all. Oleks eksitus neist otsida mingisuguseid "põliseid väärtusi" ja - luulet. Meil on usumehed labasuse teinud oma monopoliks, ja sellest ei pääse usklikud luuletajadki.